sagorsarker/bangla-wikipedia huggingface dataset:
গ্রিসের মুসলিম সংখ্যালঘু

গ্রিসের সংখ্যালঘু মুসলিমরা হল গ্রিসের একমাত্র স্পষ্টভাবে স্বীকৃত সংখ্যালঘু। ১৯৯১ সালের আদমশুমারি অনুসারে তাদের সংখ্যা ছিল ৯৭,৬০৫, যা মোট জনসংখ্যার ০.৯১%। তবে মার্কিন যুক্তরাষ্ট্রের পররাষ্ট্র দপ্তরের মতে, একটি বেসরকারী অনুমান অনুসারে তাদের সংখ্যা ১৪০,০০০ জন বা মোট জনসংখ্যার ১.২৪%। 
দক্ষিণ বলকানের অন্যান্য অংশের মতো উত্তর গ্রিসের পশ্চিম থ্রেসেও মুসলিম সংখ্যালঘু রয়েছে, যারা দীর্ঘকাল ধরে উসমানীয় শাসনের অধীনে ছিল। এই মুসলিম সংখ্যালঘু বিভিন্ন জাতিগোষ্ঠীর সমন্বয়ে গঠিত। তাদের মধ্যে প্রধানত তিনটি গোষ্ঠী রয়েছে: তুর্কি ভাষাভাষী জনগোষ্ঠী, যারা নিজেদের তুর্কি জাতিসত্তার অংশ হিসেবে দেখে; পোমাক জনগোষ্ঠী, যারা মূলত বুলগেরীয় ভাষার একটি উপভাষায় কথা বলে এবং তারা ইসলাম ধর্মাবলম্বী ও রোমানি মুসলিম সম্প্রদায়, যারা মূলত উসমানীয় যুগ থেকে এই অঞ্চলে বসবাস করে আসছে। এদের অনেককেই উসমানীয় শাসনের সময় ইসলাম গ্রহণকারী গ্রিক জনগোষ্ঠীর বংশধর বলে মনে করা হয়। গ্রিসে মুসলিম সংখ্যালঘুদের আইনগত অবস্থান ১৯২৩ সালের লোজান চুক্তির মাধ্যমে নির্ধারিত হয়েছে। এই চুক্তিটি গ্রিস ও তুরস্কের মধ্যে জনসংখ্যা বিনিময়ের বিষয়টি নির্ধারণ করে, যেখানে মুসলমানদের গ্রিসে ও খ্রিস্টানদের তুরস্কে স্থানান্তর করা হয়। তবে এই চুক্তির আওতায় কনস্টান্টিনোপলের গ্রিক সম্প্রদায় ও পশ্চিম থ্রেসের মুসলিম সংখ্যালঘুরা বাধ্যতামূলক স্থানান্তর থেকে অব্যাহতি পায়। অর্থাৎ পশ্চিম থ্রেসের মুসলমানরা গ্রিসে বসবাসের অধিকার পায় এবং কনস্টান্টিনোপলে কিছু গ্রিক জনগোষ্ঠী রয়ে যায়। তবে এই সংখ্যালঘুদের স্বীকৃতি ও চুক্তির ব্যাখ্যা নিয়ে গ্রিস ও তুরস্কের মধ্যে দীর্ঘদিন ধরে মতপার্থক্য চলে আসছে। গ্রিস সরকার এই জনগোষ্ঠীকে শুধুমাত্র "মুসলিম সংখ্যালঘু" হিসেবে বিবেচনা করে; কিন্তু তুরস্ক সরকার তাদের "তুর্কি সংখ্যালঘু" হিসেবে স্বীকৃতি দিতে চায়। এর ফলে দুই দেশের মধ্যে কূটনৈতিক টানাপোড়েন চলমান রয়েছে।
উসমানীয় আমলে কিছু মুসলিম পশ্চিম থ্রেসে বসতি স্থাপন করেছিলেন, যারা গ্রিসের মুসলিম সংখ্যালঘু সম্প্রদায়ের পূর্বপুরুষ হিসেবে বিবেচিত হন। বলকান যুদ্ধ ও প্রথম বিশ্বযুদ্ধের সময় পশ্চিম থ্রেস চুক্তি অনুযায়ী উত্তর গ্রিসের বাকি অংশের সাথে গ্রিস ভূখণ্ডের অংশ হয়ে যায় এবং মুসলিম সংখ্যালঘুরা পশ্চিম থ্রেসেই থেকে যায়। তখন তাদের সংখ্যা ছিল প্রায় ৮৬,০০০ এবং তারা তিনটি জাতিগত গোষ্ঠীর সমন্বয়ে গঠিত ছিল: তুর্কি ( এখানে তারা সাধারণত পশ্চিম থ্রেসীয় তুর্কি নামে পরিচিত), পোমাক ( বুলগেরীয় ভাষায় কথা বলা মুসলিম স্লাভ) ও রোমানি মুসলিম। এই গোষ্ঠীগুলির প্রত্যেকের নিজস্ব ভাষা ও সংস্কৃতি ছিল। গ্রিকো-তুর্কি যুদ্ধের (১৯১৯-১৯২২) পর ১৯২৩ সালে একদিকে তুরস্ক এবং অন্যদিকে গ্রিস ও আন্তর্জাতিক পক্ষের মধ্যে লোজান চুক্তি স্বাক্ষরিত হয়, যা সংখ্যালঘুদের মর্যাদা, সুরক্ষা ও অধিকার প্রদান করে।
ক্যাটলিন কারমাইকেল

ক্যাটলিন কারমাইকেল (জন্ম ২০০৪) একজন আমেরিকান অভিনেত্রী। অভিনেত্রী হিসাবে তার কিছু উল্লেখযোগ্য অভিনয় প্রকল্প হল; "ইন দ্য মাদারহুড" (২০০৮), "ক্রিমিনাল মাইন্ডস" (২০০৯), "শেক ইট আপ", "আইকার্লি", "হট ইন ক্লিভল্যান্ড", "ল অ্যান্ড অর্ডার: এলএ", এবং "ব্যাগ অফ বোনস" ( ২০১১), "দ্যা উইকেড" (২০১৩), "" (২০১৪), "মার্টিয়ার্স" (২০১৫), "ইয়ং শেলডন" "অ্যান্ড দ্য গুড ডক্টর" (২০১৭), "লাইফ ইটসেলফ" (২০১৮), "মিডনাইট ইন দ্য সুইচগ্রাস" (২০২১), এবং "ডোয়াইট ইন শাইনিং আর্মার" (২০১৯–২০২১)।
কারমাইকেল জর্জিয়ার টিফটনে জন্মগ্রহণ করেন। তিনি ৩ বছর বয়সে জেনি ম্যাকার্থির ওয়েব শৃঙ্খলা "ইন দ্য মাদারহুড" (২০০৮)-এ অভিনয়ের মাধ্যমে অভিনয় জগতে প্রবেশ করেন। কারমাইকেলের অন্যান্য প্রাথমিক অভিনয় প্রকল্পের মধ্যে রয়েছে "শেক ইট আপ", "আইকার্লি", "হট ইন ক্লিভল্যান্ড", "ল অ্যান্ড অর্ডার: এলএ" এবং "ক্রিমিনাল মাইন্ডস"।
২০১০ সালে, তিনি অভিনেতা জ্যাক ব্ল্যাকের সাথে"দ্য মিস-ইনফরম্যান্ট" নামক একটি স্বল্পদৈর্ঘ্য কৌতুকমুখী চলচ্চিত্রে অভিনয় করেন।
২০১১ সালে, তিনি "দ্য মিস-ইনফরম্যান্ট" নামক স্বল্পদৈর্ঘ্য চলচ্চিত্রে তার অভিনয়ের জন্য "৩২তম তরুণ শিল্পী পুরস্কারে" মনোনীত হন।
২০১২ সালে, তিনি "শেক ইট আপ" নামক এক টিভি শৃঙ্খলায় সেরা অতিথি শিল্পী হিসাবে "৩৩তম তরুণ শিল্পী পুরস্কার" অনুষ্ঠানে মনোনীত হন। "ব্যাগ অফ বোনস" চলচ্চিত্রে তার ভূমিকার জন্য তিনি সেরা অভিনেত্রীর বিভাগে মনোনীত হন।
২০১৯ সালে, তিনি একটি পারিবারিক টিভি অনুষ্ঠান "ডোয়াইট ইন শাইনিং আর্মার"-এ গ্রেটার ভূমিকায় অভিনয় করেছিলেন।
২০২১ সালে, তিনি রোমাঞ্চধর্মী চলচ্চিত্র "মিডনাইট ইন দ্য সুইচগ্রাসে" ট্রেসি লি চরিত্রে অভিনয় করেছিলেন। এই প্রকল্পের সাথে মেগান ফক্স, ব্রুস উইলিস, সিস্টিন স্ট্যালোন ইত্যাদি অভিনেতারা যুক্ত ছিলেন।
কারমাইকেল লস অ্যাঞ্জেলেসের ক্যালিফোর্নিয়া বিশ্ববিদ্যালয়ে ভর্তি হন। ২০২১ সালের জুলাই মাসের তথ্য অনুসারে বিশ্ববিদ্যালয়ে ভর্তি হওয়া সর্বকনিষ্ঠ মহিলা হওয়ার তকমা ছিল তার। তিনি আমেরিকান সাহিত্য ও সংস্কৃতি বিষয়ে স্নাতক ডিগ্রি অর্জন করেছেন।
অভিনয়ের পাশাপাশি, কারমাইকেল নৃত্য (ব্যালে, ট্যাপ এবং হিপ হপ) এবং যোগব্যায়ামেও সময় দিয়েছিলেন। তিনি বেভারলি হিলস প্রেসবিটেরিয়ান চার্চে স্বেচ্ছাসেবক হিসেবে কাজ করেন এবং গৃহহীনদের খাবার সরবরাহে সহায়তা করেন।
উমা নেহরু

উমা নেহরু (৮ মার্চ ১৮৮৪ – ২৮ আগস্ট ১৯৬৩) একজন ভারতীয় স্বাধীনতা সংগ্রামী ও রাজনীতিবিদ ছিলেন।
বিশ শতকের শুরুর দিকে তিনি "স্ত্রী দর্পণ" নামে একটি নারীদের মাসিক পত্রিকায় নিয়মিত লিখতেন। এটি ১৯০৯ সালে রামেশ্বরী নেহরু প্রতিষ্ঠা করেছিলেন। এই পত্রিকায় তিনি নারীবাদী মতামত প্রকাশ করতেন।
তিনি লবণ সত্যাগ্রহ এবং ভারত ছাড়ো আন্দোলনে অংশগ্রহণ করেন এবং পরবর্তীতে কারাবরণ করেন। স্বাধীনতার পর, তিনি উত্তর প্রদেশের সীতাপুর থেকে দুইবার লোকসভার সদস্য নির্বাচিত হন। ১৯৬২ সাল থেকে মৃত্যুর আগ পর্যন্ত তিনি রাজ্যসভার সদস্য ছিলেন।
আগ্রায় জন্মগ্রহণকারী উমা নেহরু হুবলির সেন্ট মেরিস কনভেন্টে শিক্ষা গ্রহণ করেন। ১৯০১ সালে, তিনি জওহরলাল নেহরুর চাচাতো ভাই শ্যামলাল নেহরুর সঙ্গে বিবাহবন্ধনে আবদ্ধ হন। এই দম্পতির একটি কন্যা, শ্যাম কুমারী এবং একটি পুত্র, আনন্দ কুমার ছিলেন। আনন্দ কুমার নেহরুর পুত্র অরুণ নেহরু রাজীব গান্ধীর মন্ত্রিসভার একজন কেন্দ্রীয় মন্ত্রী ছিলেন। উমা নেহরু ২৮ আগস্ট ১৯৬৩ সালে লখনউতে মৃত্যুবরণ করেন।
ক্যারোলিন নেলসন

ক্যারোলিন নেলসন (এছাড়াও ক্যারোলিন নেলসন রেভ; ১৮৬৮–১৯৫২) ডেনমার্কের একজন আমেরিকান জন্মনিয়ন্ত্রণ আন্দোলনের প্রবক্তা এবং মৌলবাদী সমাজতন্ত্রী ছিলেন। তিনি মার্গারেট স্যাঙ্গারের ঘনিষ্ঠ বৃত্তের সদস্য ছিলেন এবং উত্তর ক্যালিফোর্নিয়ার "বার্থ কন্ট্রোল কমিটি অব ১০০" এর সাথে যুক্ত ছিলেন। সান ফ্রান্সিসকোভিত্তিক ওয়বলি সংগঠক হিসেবে তিনি আইডব্লিউডব্লিউ সভাগুলোতে বক্তৃতা দিয়েছেন। সেখানে এমা গোল্ডম্যান, এলিজাবেথ গার্লি ফ্লিন এবং রোজ পাস্টর স্টোকস এর মতো ব্যক্তিরা উপস্থিত ছিলেন। নেলসনের স্বামী ছিলেন কার্ল রেভ। তিনি একজন লোহার কারিগর এবং ইউনিয়ন কর্মী ছিলেন এবং তিনিও জন্মনিয়ন্ত্রণ আন্দোলনে সক্রিয় ছিলেন।
ওরিয়াকু এনজোকু

ওরিয়াকু এনজোকু একজন মার্কিন কর্মী। তিনি প্রজনন অধিকার নিয়ে কাজ করেন। ২০২২ সালে, তাকে ন্যাশনাল নেটওয়ার্ক অফ অ্যাবরশন ফান্ডস এর নির্বাহী পরিচালক হিসেবে নিয়োগ দেওয়া হয়।
এনজোকুর বাবা-মা নাইজেরিয়া থেকে মার্কিন যুক্তরাষ্ট্রে আসেন। শৈশবে, তিনি মিশিগান, ইন্ডিয়ানা এবং কেন্টাকির বোলিং গ্রিনে বসবাস করেছেন। তিনি কেন্টাকি বিশ্ববিদ্যালয়ে পড়াশোনা করেন। সেখানে তিনি নিজেকে কুইয়ার হিসেবে প্রকাশ করেন।
এনজোকু আটলান্টা ভিত্তিক একটি গর্ভপাত তহবিল সংস্থা "অ্যাক্সেস রিপ্রোডাকটিভ কেয়ার-সাউথইস্ট" সহ-প্রতিষ্ঠা করেন এবং নির্বাহী পরিচালক হিসেবে দায়িত্ব পালন করেন।
এনজোকু টাইম ১০০ নেক্সট ২০২২ তালিকায় অন্তর্ভুক্ত হন।
নাইজেরিয়ায় শিয়া ইসলাম

নাইজেরিয়ার মুসলিম জনসংখ্যার বেশিরভাগ সুন্নি। তবে উত্তরাঞ্চলের কানো ও সোকোটো রাজ্যে কিছু সংখ্যক শিয়া মুসলমান বাস করে। নাইজেরিয়ায় শিয়া মুসলমানদের সঠিক সংখ্যা জানা যায়নি। এমনকি মোট মুসলিম জনসংখ্যার ৫% শিয়া বলে ধরা হলেও তা বেশি মনে করা হয়। কারণ, অনেকে ভুল করে ইরানের বিপ্লবী মতাদর্শ সমর্থনকারী সুন্নিদেরও শিয়া মনে করে থাকে। শেখ ইব্রাহিম জাকজাকি-এর সংগঠন "ইখওয়ানি" নিয়ে এ ধরনের বিভ্রান্তি বেশি দেখা যায়। 
১৯৮০ সালের আগে নাইজেরিয়ায় শিয়া ইসলাম প্রায় অপরিচিত ছিল। ইব্রাহিম জাকজাকি প্রথম শিয়া মতবাদ প্রচার করেন। তিনি রাজনৈতিক ও ধর্মীয় প্রতিষ্ঠানের প্রতি অসন্তুষ্ট লোকদের মধ্যে সমর্থন পান। 
নাইজেরিয়ার শিয়া মুসলমানরা নির্যাতনের শিকার হয়েছে। তবে কিছু ক্ষেত্রে তারা সুন্নিদের সঙ্গে মিলেও কাজ করেছে। ইসলামিক মুভমেন্ট ইন নাইজেরিয়া (IMN)-তে উভয় সম্প্রদায়ের লোকজন রয়েছে। ধর্মগুরু শেখ ইব্রাহিম জাকজাকি এই আন্দোলনের একজন প্রধান ব্যক্তিত্ব।
নাইজেরিয়ায় শিয়া মুসলমানদের উপর নির্যাতনের পেছনে সৌদি আরবের সুন্নি রাজনীতিবিদ, সংগঠন এবং নাইজেরিয়ার নিরাপত্তা বাহিনী জড়িত। নাইজেরিয়ার সালাফি আন্দোলন "ইজালা সোসাইটি" শিয়াদের বিরুদ্ধে প্রচারণা চালায়। এই সংগঠন সৌদি আরব ও নাইজেরিয়ার সরকারের ঘনিষ্ঠ। তাদের "মানারা" টিভি চ্যানেল শিয়া-বিরোধী বক্তব্য প্রচার করে।
সোকোটো রাজ্য সরকার শিয়া ইসলামের উত্থান রোধে ২০০৭ সালে ইসলামিক সেন্টার ভেঙে ফেলে। এছাড়া শিয়া-বিরোধী প্রচারক সালাফি ইমাম উমারু দানমাইশিয়ার হত্যার পর সুন্নি ও শিয়াদের মধ্যে সংঘর্ষ হয়।
২০১৪ সালে জারিয়া কুদস দিবসে গণহত্যায় ৩৫ জন মারা যান। ২০১৫ সালে জারিয়া গণহত্যায় নাইজেরিয়ার সেনাবাহিনী ৩৪৮ শিয়া মুসলিমকে হত্যা করে। 
২০১৮ সালের এপ্রিলে নাইজেরিয়ান পুলিশ শেখ ইব্রাহিম জাকজাকির মুক্তির দাবিতে শিয়া বিক্ষোভকারীদের উপর টিয়ারশেল নিক্ষেপ করলে সংঘর্ষ শুরু হয়। তিনি দুই বছর ধরে বিচার ছাড়া আটক ছিলেন। সংঘর্ষে কমপক্ষে একজন বিক্ষোভকারী নিহত এবং বেশ কয়েকজন আহত হন। নাইজেরিয়ান পুলিশ কমপক্ষে ১১৫ জন বিক্ষোভকারীকে আটক করেছে। 
২০১৮ সালের অক্টোবরে নাইজেরিয়ার সেনাবাহিনী শান্তিপূর্ণ শিয়া বিক্ষোভে গুলি চালায়। এতে ৪৫ জন মারা যায়। তারা পালানোর সময়ও গুলি করা হয়। অনেক আহত ব্যক্তিকে পেছন থেকে গুলি করা হয়। ২০২১ সালের জুলাই মাসে, শেখ জাকজাকিকে সব অভিযোগ থেকে খালাস দেওয়া হয় এবং তাকে মুক্তি দেওয়া হয়। 
২০২৪ সালের আগস্টে, আবুজায় শিয়া বিক্ষোভকারী এবং পুলিশের মধ্যে সংঘর্ষের ফলে দুই পুলিশ কর্মকর্তা নিহত হয়। অনেকে আহত হয় এবং বেশ কয়েকটি যানবাহন পুড়িয়ে দেওয়া হয়। শিয়া সংগঠন আইএমএন (ইসলামিক মুভমেন্ট ইন নাইজেরিয়া) আশুরার শোভাযাত্রা করছিল। তারা জাতীয় পরিষদের দিকে যাচ্ছিল। পুলিশ তাদের ছত্রভঙ্গ করতে টিয়ার গ্যাস ও গুলি চালায়, এতে সহিংসতা ছড়িয়ে পড়ে। আইএমএন বলে পুলিশ বিনা উসকানিতে হামলা করেছে। তবে পুলিশ দাবি করেছে, বিক্ষোভকারীরা সশস্ত্র ও সহিংস ছিল।
সামরি

সামরি একটি বলিউডের ভৌতিক চলচ্চিত্র, যা ১৯৮৫ সালে মুক্তি পায়। এটি শ্যাম ও তুলসি রামসে পরিচালিত এবং প্রযোজিত। কাহিনী লিখেছেন জে. কে. অহুজা, সংলাপ রচনা করেছেন মহেন্দ্র দেহলভি ও সাফি উর-রহমান, এবং চিত্রনাট্য লিখেছেন কুমার রামসে।
ধর্মেশ সাক্সেনা, যাকে "সামরি" নামে ডাকা হয়, তিনি একজন ধনী প্রবীণ ব্যক্তি যিনি কালো জাদু চর্চা করতেন। তিনি জানতেন তাঁর শরীর ভালো নেই, তাই নিজের বিপুল সম্পত্তি ভাগ্নি অঞ্জু ত্রিবেদীর নামে রেখে যান। কিন্তু তাঁর সৎ ভাই টাকলিফচাঁদ ও তার সঙ্গীরা অন্য পরিকল্পনা করেছিল। তারা ধর্মেশকে হত্যা করে এবং পুলিশকে বলে এটি আত্মহত্যা। এরপর তাদের পরবর্তী লক্ষ্য ছিল অঞ্জুকে হত্যা করা। কিন্তু তাদের পরিকল্পনা সফল হওয়ার আগেই, একে একে তারা ভয়ংকরভাবে মারা যেতে থাকে। কারণ, সামরি তার কবরে থেকে ফিরে এসেছে প্রতিশোধ নিতে।
এই চলচ্চিত্রে মোট ৫টি গান রয়েছে, সংগীত পরিচালনা করেছেন বাপ্পি লাহিড়ী এবং গানগুলি লিখেছেন ফারুক কাইসার ও কফিল আজার।
সংযোজিতা রানে

সংযোজিতা রানে সারদেশাই (২০শে আগস্ট ১৯২৩ - ১২ই জানুয়ারি ২০১৭) ছিলেন গোয়ার প্রথম মহিলা সংসদ সদস্য, যিনি ১৯৮০ সালে মহারাষ্ট্রবাদী গোমন্তক পার্টির (এমজিপি) টিকিটে উত্তর গোয়ার সংসদ সদস্য নির্বাচিত হয়েছিলেন।
সংযোজিতা রানের জন্ম ১৯২৩ সালের ২০শে আগস্ট মধ্যপ্রদেশের গোয়ালিয়রে। তাঁর পিতা ছিলেন ক্যাপ্টেন দত্তজি রাও ভোঁসলে। সংযোজিতা সাত্তারির মেজর জোইবা এস. রানে সারদেশাইয়ের সাথে বিবাহ বন্ধনে আবদ্ধ হন। তিনি ছিলেন পঞ্চম গাড়োয়াল রাইফেলসের সেকেণ্ড লেফটেন্যান্ট জয়েন্দ্র রানের মা, জয়েন্দ্র রানে মরণোত্তর বীরচক্রে ভূষিত হন। সংযোজিতা গোয়ালিয়রের গজরা রাজে উচ্চ বিদ্যালয়ে পড়াশোনা করেন এবং সেখান থেকে ম্যাট্রিকুলেশন সম্পন্ন করেন।
সংযোজিতা রানে ১৯৮০ থেকে ১৯৮৫ সাল পর্যন্ত লোকসভার সাংসদ ছিলেন। তিনি মহারাষ্ট্রবাদী গোমন্তক পার্টির (এমজিপি) টিকিটে নির্বাচিত হয়ে লোকসভা নির্বাচনে জয়ী গোয়ার একমাত্র মহিলা সাংসদ হয়েছিলেন। তিনি ১৯৮৪ এবং ১৯৯১ সালের লোকসভা নির্বাচনে স্বতন্ত্র প্রার্থী হিসেবে প্রতিদ্বন্দ্বিতা করে ব্যর্থ হন। ১৯৮০ সালে, গোয়া মুক্তি পরবর্তী সময়ে তিনি উত্তর গোয়ার একজন সক্রিয় রাজনীতিবিদ ছিলেন। সেই সময়ে, সক্রিয় রাজনীতি ক্ষেত্রে প্রবেশ করা খুব কম সংখ্যক নারীর মধ্যে তিনি ছিলেন একজন।
তিনি একজন সক্রিয় সমাজকর্মী ছিলেন। তিনি আর্মি ওয়েলফেয়ার সেন্টার, ভুজ (১৯৫২ - ৫৯) এবং মহিলা মণ্ডল, ভুজ (১৯৫৩ - ৫৯) -এর সদস্য ছিলেন। তিনি কোলহাপুরের "মহারানি শান্তা দেবী গায়কোয়াড় গৃহশাস্ত্র সংস্থা"র সচিব হিসাবে দায়িত্ব পালন করেছিলেন (১৯৬৭ - ৬৯)। তিনি ১৯৭৪ সাল থেকে গোয়ার বিচোলিমের পরিবার ও শিশু কল্যাণ কেন্দ্র এবং ১৯৭৭ সাল থেকে গোয়ার মহিলা ইমদাদ শাখার সদস্য ছিলেন। তিনি ১৯৭৬ সাল থেকে উত্তর গোয়ার খনি-শ্রমিক শিশুদের জন্য মিড-ডে মিল প্রোগ্রামেরও অংশ ছিলেন।
সংযোজিতা রানে ৯৬ বছর বয়সে উত্তর গোয়ার সানকেলিমের কারচিরেমে তাঁর নিজের বাসভবনে মারা যান। মৃত্যুর সময় তাঁর দুই ছেলে এবং এক মেয়ে বর্তমান ছিলেন।
সেতু লক্ষ্মী

সেতু লক্ষ্মী একজন ভারতীয় অভিনেত্রী যিনি মূলত মালায়ালাম চলচ্চিত্র এবং টেলিভিশন ধারাবাহিকে অভিনয় করার জন্য পরিচিত। সেতু লক্ষ্মী নাট্যমঞ্চের শিল্পী হিসেবে তার কর্মজীবন শুরু করেছিলেন এবং পরে চলচ্চিত্র ও টিভি ধারাবাহিকে বিভিন্ন চরিত্রে অভিনয়েরর মাধ্যমে খ্যাতি অর্জন করেন।
সেতু লক্ষ্মী জন্মসূত্রে কেরালার তিরুবনন্তপুরম -এর অধিবাসী। তার স্বামী একজন থিয়েটার অভিনেতা এবং সাজসজ্জা শিল্পী (মেকাপ আর্টিস্ট)। লক্ষ্মীর চার সন্তানের মধ্যে তিন মেয়ে এবং এক ছেলে। তার মেয়ে একজন নাট্য শিল্পী আর ছেলে কিশোর একজন নাট্য এবং মুকাভিনয় শিল্পী। কিশোর এশিয়ানেট চ্যানেলের কৌতুকমূলক অনুষ্ঠান "কমেডি এক্সপ্রেস" -এর একটি দল "বয়েজ"-এর সদস্য ছিলেন। তাদের নিজস্ব নাটক দল ছিল যার নাম চিরায়িংকিজ অনুগ্রহ। 
২০০৬ সালে বালচন্দ্রন মেনন পরিচালিত এবং দূরদর্শনে সম্প্রচারিত "সূর্যদয়ম" ধারাবাহিকের মাধ্যমে সেতু লক্ষ্মী অভিনয় জগতে আত্মপ্রকাশ করেন। তিনি সত্যান আঁথিকার "রাসাথান্থরাম", "বিনোদয়ত্র" এবং "ভাগ্যদেবতা" চলচ্চিত্রে অভিনয় করেছিলেন। তার অভিনীত অন্যান্য চলচ্চিত্রের মধ্যে রয়েছে ই কান্নি কুডি, "লেফট রাইট লেফট", "হাউ ওল্ড আর ইউ", "৩৬ ভায়াধিনিলে" এবং "ইউটোপিয়াইলে রাজাভু" । কিছুদিনের বিরতির পর মঞ্জু ওয়ারিয়র চলচ্চিত্রে অভিনয়ের মাধ্যমে তিনি অভিনয় জগতে প্রত্যাবর্তন করেন। "হাউ ওল্ড আর ইউ" চলচ্চিত্রে তার অভিনয় অনেক প্রশংসা কুড়িয়েছে। লক্ষ্মী ৩৬ ভায়াধিনিলে চলচ্চিত্রের তামিল পুনর্নির্মানেও অভিনয় করেছিলেন। এই চলচ্চিত্রের মাধ্যমে অভিনেত্রী জ্যোতিকার তামিল চলচ্চিত্র জগতে অভিষেক হয়েছিল।
তিনি চারবার দুটি বিভাগে রাজ্য নাট্য পুরস্কার জিতেছেন। "হাউ ওল্ড আর ইউ" চলচ্চিত্রে তার অসাধারণ অভিনয়ের জন্য সেতুলক্ষ্মী ২০১৪ সালে কেরালা রাজ্য চলচ্চিত্র পুরস্কার অনুষ্ঠানে সেরা সহ-অভিনেত্রীর পুরস্কার জিতেছিলেন।
"মুনুমণি" ধারাবাহিকের আপাচিয়াম্মা এবং"আলিয়ান ভার্সাস আলিয়ান" ধারাবাহিকের রথনাম্মা চরিত্রে অভিনয়ের জন্য তিনি সুপরিচিত। সেতুলক্ষ্মী "মোহাকাদল" ধারাবাহিকে অভিনয়ের জন্যও পরিচিত।
শ্রুতি লক্ষ্মী

শ্রুতি জোসে (জন্ম ৮ সেপ্টেম্বর ১৯৯০), যিনি বিনোদন জগতে শ্রুতি লক্ষ্মী নামেই বেশি পরিচিত, তিনি একজন ভারতীয় অভিনেত্রী যিনি মূলত মালায়ালাম চলচ্চিত্র এবং টেলিভিশন ধারাবাহিকে অভিনয় করেন। শ্রুতি একজন প্রশিক্ষিত ধ্রুপদী নৃত্যশিল্পী। তিনি ২০১৬ সালে টেলিভিশন ধারাবাহিক "পোক্কুভেইল" -এ তার অভিনয়ের জন্য সেরা অভিনেত্রী হিসেবে "কেরালা রাজ্য টেলিভিশন পুরস্কার" জিতেছিলেন। 
শ্রুতি জোসে ওরফে শ্রুতি লক্ষ্মী, ৮ সেপ্টেম্বর ১৯৯০ সালে কান্নুরে বসবাসকারী জোসে এবং চলচ্চিত্র অভিনেত্রী লিসি জোসের ঘরে জন্মগ্রহণ করেন। তার বাবা কান্নুরের অধিবাসী এবং মা ওয়ানাড়ের বাসিন্দা। তার এক বড় বোন আছে যার নাম শ্রীলয়া। তিনি একজন ক্যাথলিক ধর্মাবলম্বী। শ্রীকান্দাপুরমের সরকারি উচ্চমাধ্যমিক বিদ্যালয় থেকে বিজ্ঞান বিভাগে দ্বাদশ উত্তীর্ণ হওয়ার পর তিনি ত্রিভান্দ্রমের "মার ইভানিওস" কলেজে থেকে স্নাতক ডিগ্রি অর্জনের জন্য ভর্তি হন। তিনি একজন প্রশিক্ষিত ধ্রুপদী নৃত্যশিল্পী। তার বড় বোন শ্রীলয়াও বিবিধ চলচ্চিত্রে অভিনয় করেছেন যাদের মধ্যে উল্লেখযোগ্য কুট্টিম কোলুম (২০১৩), মানিক্যম (২০১৫) এবং কম্পার্টমেন্ট (২০১৫)। শ্রীলয়া "অমৃতা টিভি" চ্যানেলে কৃষ্ণকৃপাসাগরম, কানমনি, "সূর্যা টিভি" চ্যানেলে থেনুম ভায়াম্বুম, "মাঝাভিল মনোরমা" টিভি চ্যানেলে ভাগ্যদেবতা,মুনুমণুমণি এবং "এফএভিল" টিভি চ্যানেলে মানুমণি প্রিঞ্জে ধারাবাহিকে অভিনয় করেছেন।
বর্তমানে শ্রুতি ও তার পরিবার কোচির কাক্কানাদ অঞ্চলে বসতি স্থাপন করেছেন। শ্রুতি ২০১৬ সালের ২ জানুয়ারী তারিখে ডাঃ আভিন আন্তোকে বিয়ে করেন। শ্রুতি এবং তার বোন ২০১৮ থেকে ২০১৯ সাল পর্যন্ত সূর্য টিভির ধারাবাহিক থেনুম ভায়াম্বুমে প্রধান চরিত্রে অভিনয় করেছিলেন।
শ্রুতি লক্ষ্মী ২০০০ সালে রঞ্জিত শঙ্কর রচিত এবং এশিয়ানেট টিভি চ্যানেলে সম্প্রচারিত টেলিভিশন ধারাবাহিক নিঝালুকাল-এ শিশু শিল্পী হিসাবে অভিনয় করে তার কর্মজীবন শুরু করেন। তিনি "নক্ষত্রঙ্গল", "গোয়েন্দা আনন্দ" ইত্যাদি টেলিভিশন ধারাবাহিকেও অভিনয় করেছেন। শ্রুতি "রোমিও" (২০০৭) ছবিতে ভামা চরিত্রে অভিনয়ের মাধ্যমে চলচ্চিত্র জগতে আত্মপ্রকাশ করেন। এই চলচ্চিত্রে তিনি অভিনেতা দিলীপের সাথে জুটি বাঁধেন। তিনি বেশ কয়েকটি সংগীত অ্যালবামের চলচ্চিত্রায়নে অভিনয় করেছেন। শ্রুতি "নাম্মাল থাম্মিল" (এশিয়ানেট), "ইয়ুথ ক্লাব" (এশিয়ানেট), "শ্রীকান্দান্নাইর শো" (সূর্য টিভি) ইত্যাদি জনপ্রিয় টিভি অনুষ্ঠানে অংশ নিয়েছেন। তিনি ফ্লাওয়ার্স টিভিতে একটি জনপ্রিয় রিয়েলিটি শো "স্টার চ্যালেঞ্জে" অংশগ্রহণ করেছিলেন।
লেবাননে ইসলাম

লেবাননে ইসলামের একটি দীর্ঘ ও ধারাবাহিক ইতিহাস রয়েছে। সেন্ট্রাল ইন্টেলিজেন্স এজেন্সির ২০২০ সালের হিসাব অনুসারে, দেশের মোট জনসংখ্যার ৬৯.৩% মুসলিম। যদিও পিউ রিসার্চ সেন্টারের ২০২২ সালের এক গবেষণায় লেবাননে মুসলিমদের সংখ্যা ৫৭.৬% দেখানো হয়েছে। সিআইএ-র গবেষণা অনুসারে, সুন্নিরা ৩১.৯% ও দ্বাদশী শিয়ারা ৩১.২%। তবে আলাউই ও ইসমাইলীর মতো অন্যান্য শিয়া শাখার অনুসারীর সংখ্যা কম। দ্রুজদের কখনো লেবাননের পাঁচটি মুসলিম সম্প্রদায়ের (সুন্নি, শিয়া, দ্রুজ, আলাউই ও ইসমাইলি) একটি হিসেবে চিহ্নিত করা হয়। যদিও বেশিরভাগ দ্রুজ নিজেদেরকে মুসলিম হিসেবে পরিচয় দেয় না এবং তারা ইসলামের পঞ্চস্তম্ভও গ্রহণ করে না। 
লেবাননের বিভিন্ন রাজনৈতিক ও ধর্মীয় নেতাদের মধ্যে জাতীয় চুক্তি নামে পরিচিত একটি চুক্তির শর্তাবলী অনুসারী দেশের রাষ্ট্রপতিকে অবশ্যই একজন খ্রিস্টান; প্রধানমন্ত্রীকে অবশ্যই একজন সুন্নি এবং সংসদের স্পিকারকে অবশ্যই একজন শিয়া হতে হবে।
উল্লেখ্য যে, নিম্নলিখিত পরিসংখ্যানটি কেবল আনুমানিক। কারণ লেবাননে ১৯৩২ সালে শেষ আদমশুমারি হয়েছিল। তাই সঠিক জনসংখ্যার অনুমান করা কঠিন।
লেবাননে মুসলমানদের সংখ্যা নিয়ে বহু বছর ধরে বিতর্ক চলমান। কারণ ১৯৩২ সাল থেকে লেবাননে কোনো সরকারী আদমশুমারি হয়নি। সিআইএ ওয়ার্ল্ড ফ্যাক্টবুক অনুসারে, লেবাননী ভূখণ্ডের মধ্যে মুসলিম জনসংখ্যা প্রায় ৫৯.৫% এবং মোট জনসংখ্যার প্রায় ৮.৬ থেকে ১৪ মিলিয়ন প্রবাসী। কেউ কেউ মোট জনসংখ্যার প্রায় ২০% প্রবাসী বলে মনে করেন। ১৯৩২ সালে লেবাননে সর্বশেষ আদমশুমারিতে মুসলিমদের সংখ্যা (শিয়া ১৯%, সুন্নি ২২%, দ্রুজ ৭%) ছিল জনসংখ্যার ৪৮% (৭৯১,৭০০ জনের মধ্যে ৩৮৮,৪০০)। ১৯৮৫ সালে সেন্ট্রাল ইন্টেলিজেন্স এজেন্সি (সিআইএ) কর্তৃক পরিচালিত একটি গবেষণায় মুসলিমদের সংখ্যা ( শিয়া ৪১%, সুন্নি ২৭%, দ্রুজ ৭%) জনসংখ্যার ৭৫% (২,২২৮,০০০ এর মধ্যে ১,৬৬৭,০০০) দেখানো হয়েছিল। 
লেবানন একটি ধর্মনিরপেক্ষ দেশ হলেও ব্যক্তিগত ও পারিবারিক আইন; যেমন বিবাহ, তালাক ও উত্তরাধিকার এখনো ধর্মীয় কর্তৃপক্ষের নিয়ন্ত্রণে। অর্থাৎ প্রত্যেক ব্যক্তি তার ধর্মীয় সম্প্রদায়ের নিয়ম অনুযায়ী এসব বিষয়ে সিদ্ধান্ত পায়। সিভিল (ধর্মনিরপেক্ষ) বিবাহ লেবাননের অভ্যন্তরে বৈধ নয়। কারণ ধর্মীয় নেতারা একে অনুমোদন দেন না। তবে যদি কেউ বিদেশে গিয়ে সিভিল বিবাহ করেন, তাহলে লেবানন সরকার তা স্বীকৃতি দেয়।
লেবাননে নাস্তিকতা সরকারিভাবে স্বীকৃত নয় অর্থাৎ কেউ নিজেকে আনুষ্ঠানিকভাবে নাস্তিক ঘোষণা করতে পারে না। তবে ২০০৯ সালে স্বরাষ্ট্রমন্ত্রী জিয়াদ বারুদ এই আইনে একটি পরিবর্তন আনেন, যার ফলে কেউ চাইলে তার জাতীয় পরিচয়পত্র (আইডি কার্ড) থেকে ধর্মীয় পরিচয় মুছে ফেলতে পারেন। তবে এটি কেবল পরিচয়পত্রের জন্য প্রযোজ্য; পরিবার সংক্রান্ত আইনে ধর্মীয় কর্তৃপক্ষের নিয়ন্ত্রণ রয়েই গেছে।
সুনু লক্ষ্মী

সুনু লক্ষ্মী একজন ভারতীয় অভিনেত্রী যিনি মূলত তামিল এবং মালায়ালাম চলচ্চিত্র জগতে অভিনয়ের জন্য পরিচিত। 
সুনু লক্ষ্মী ২০০৬ সালে বিজু চন্দ্রন পরিচালিত "শকুনাম" নামক একটি টেলিফিল্মের মাধ্যমে তার অভিনয় জীবন শুরু করেন, যা দূরদর্শনে সম্প্রচারিত হয়েছিল। তার অভিনীত প্রথম পূর্ন দৈর্ঘ্যের চলচ্চিত্র প্রকল্প ছিল রথীনাকুমার পরিচালিত "সেনগাথু ভূমিলে" । তার পরবর্তী উল্লেখযোগ্য অভিনয় প্রকল্পগুলি ছিল শিবা শানমুগান পরিচালিত "এপ্পোথুম ভেন্দ্রান," এস এ চন্দ্রশেখর পরিচালিত "ট্যুরিং টকিজ" ইত্যাদি। সুনু মালয়ালম চলচ্চিত্র "স্নেহামুল্লোরাল কুদেউল্লাপোল" -তে অভিনয় কুরেছিলেন যার পরিচালনার দায়িত্বে ছিলেন রিজু নায়ার। সুন "আরাম" ছবিতে অভিনয় করেছিলেন। আসিফ আলীর সাথে তইনি মালায়ালাম সংগীত অ্যালবাম "আজহাকোঠা ময়না" -তে কাজ করেছিলেন যা খুবই বিখ্যাত ছিল।
সুনু লক্ষ্মী সেভেন্থ-ডে অ্যাডভেন্টিস্টদের দ্বারা পরিচালিত একটি স্কুলে পড়াশোনা করেছিলেন। তিনি আন্নামালাই বিশ্ববিদ্যালয় থেকে তার স্নাতক ডিগ্রি সম্পন্ন করেছেন।
গারলিন্ডে ওবারমায়ার

গারলিন্ডে ওবারমায়ার (১৯৪২–১৯৮৪) একজন অস্ট্রিয়ান নারীবাদী লেখিকা ছিলেন। তিনি মানসিক স্বাস্থ্যসেবা নিয়ে তাঁর সমালোচনার জন্য পরিচিত।
তিনি "আই উইল নট" এবং "সান ফ্রান্সিসকো, অফ কোর্স" (বা তিনি নিজেই শিরোনামটি অনুবাদ করেছিলেন "পজিটিভলি সান ফ্রান্সিসকো") লিখেছিলেন।
ওবারমায়ারকে কিছু সমালোচক তাঁর লেখায় আধ্যাত্মিক অন্তর্দৃষ্টির জন্য কৃতিত্ব দিয়েছেন। তবে এটি সম্ভবত ভারতে তাঁর একটি সফরের অতিরঞ্জিত মূল্যায়ন। ১৯৭৬ সালে তিনি স্বামী পরমানন্দ সরস্বতীর সাথে তিন সপ্তাহ ভারত সফর করেছিলেন। এই সফরের বিস্তারিত মালাচি ও'ডোহার্টির স্মৃতিকথা, "আই ওয়াজ এ টিনএজ ক্যাথলিক" গ্রন্থে উল্লেখ করা হয়েছে। তাঁর উন্মাদনার অনুসন্ধানকে প্রাচ্য ধর্মের সাথে সংযুক্ত করার পরিবর্তে অরাজক চিন্তার উদযাপন হিসেবেই দেখা উচিত।
তিনি ১৯৮৪ সালে ভিয়েনায় তাঁর চল্লিশের কোঠায় আত্মহত্যার মাধ্যমে মৃত্যুবরণ করেন।
জালখান মসজিদ

জালখান মসজিদ (), যা শেহের মসজিদ নামেও পরিচিত। এটি ছিল একটি শিয়া মসজিদ, যার অবস্থান ছিলো আধুনিক আর্মেনিয়ার রাজধানী ইয়েরেভানের শাহার কোয়ার্টারে। আনুমানিক ১৬৮৭ সালে মসজিদটি তৎকালীন ইরানে অবস্থিত ছিলো, এবং ধারণা করা হয় ১৯২৬ থেকে ১৯২৮ সালের মধ্যে এটি ধ্বংস করা হয়।
মসজিদটি ইয়েরেভানের গালা ও তেপেবাশি পর্বতশ্রেণির মাঝখানে অবস্থিত ছিল। হেনরি লিঞ্চের মতে, মসজিদের গায়ে আরবি বর্ণমালায় তুর্কি ভাষায় লেখা ছিলো যে এটি সালে নির্মিত হয়েছিল। 
১৯২৬ - ১৯২৮ সালের দিকে মসজিদের প্রধান হলটি ভেঙ্গে ফেলা হয় এবং সেখানে আর্মেনিয়ান এসএসআর- এর একটি রাষ্ট্রীয় মালিকানাধীন হোটেল নির্মাণ করা হয়, যা ছিলো সোভিয়েত আর্মেনিয়ার প্রথম হোটেল। প্রথমে ইনট্যুরিস্ট এজেন্সির নামানুসারে এর নামকরণ করা হয়েছিল ইনট্যুরিস্ট হোটেল, কিন্তু পরবর্তীতে ১৯৫৯ সালে এর নাম পরিবর্তন করে ইয়েরেভান হোটেল রাখা হয়। ১৯৯৯ সালে আবারও এর নাম পরিবর্তন করে নামকরণ করা হয় গোল্ডেন টিউলিপ হোটেল ইয়েরেভান, যা বর্তমানে ১৪ আবভিয়ান স্ট্রিটে অবস্থিত।
আজারবাইজানের রাষ্ট্রীয় আর্কাইভে সংরক্ষিত ১৯৪৯ সালের একটি আর্কাইভাল নথিতে বলা হয়েছে যে জালখান মসজিদটি একটি প্রদর্শনী হল হিসেবে ব্যবহৃত হত। 
দুই তলা ভবন ও অসংখ্য কক্ষবিশিষ্ট জালখান মসজিদের মাদ্রাসার ব্যবহার দ্বিতীয় বিশ্বযুদ্ধের পর পরিবর্তিত হয়। ২০১৮ সালের তথ্য অনুযায়ী, ওই ভবনটি, যা ১৬ আবোভিয়ান স্ট্রিটে অবস্থিত, শিল্পী সমিতির প্রদর্শনী হল হিসেবে ব্যবহৃত হয়।
সুরভি লক্ষ্মী

সুরভি সিএম, যিনি সুরভি লক্ষ্মী নামেও পরিচিত, তিনি একজন ভারতীয় চলচ্চিত্র, টেলিভিশন এবং মঞ্চ অভিনেত্রী। সুরভি মূলত মালায়ালাম চলচ্চিত্র এবং টেলিভিশনে অভিনয় করেন। তিনি ২০১৬ সালে মালায়ালাম ছবি "মিন্নামিনুঙ্গুতে" একজন সংগ্রামী মধ্যবয়সী মায়ের ভূমিকায় অভিনয়ের জন্য সেরা অভিনেত্রী হিসাবে জাতীয় চলচ্চিত্র পুরস্কার জিতেছিলেন। 
সুরভি "মিডিয়া ওয়ান" টিভি চ্যানেলে সম্প্রচারিত কৌতুকমুখী মালায়লাম টেলিভিশন ধারাবাহিক "এমএইট্টি মুসা" -তে"পথু" চরিত্রে অভিনয়ের জন্য পরিচিত। 
সুরভি লক্ষ্মীর জন্ম ১৯৮৬ সালের ১৬ নভেম্বর। তার বাবা-মায়ের নাম অ্যান্ডি এবং রাধা। তিনি জন্মসূত্রে কেরালার কোঝিকোড়ের নারিকুনি অঞ্চলের বাসিন্দা। সুরভি কালাডির শ্রী শঙ্করাচার্য সংস্কৃত বিশ্ববিদ্যালয় থেকে ভরতনাট্যমে স্নাতক (বিএ) ডিগ্রিতে প্রথম স্থান অর্জন করেছিলেন। সেই একই বিশ্ববিদ্যালয় থেকে তিনি পরে থিয়েটার আর্টসে স্নাতকোত্তর (এমএ) ডিগ্রি এবং মহাত্মা গান্ধী বিশ্ববিদ্যালয় থেকে পারফর্মিং আর্টসে দর্শনে স্নাতকোত্তর ডিগ্রি অর্জন করেন। ২০১৭ সাল থেকে, তিনি শ্রী শঙ্করাচার্য সংস্কৃত বিশ্ববিদ্যালয়ে পারফর্মিং আর্টসে পিএইচডি করছেন। 
২০০৮ সালে, লক্ষ্মী "অমৃতা টিভি" চ্যানেলে সম্প্রচারিত রিয়েলিটি শো "সেরা অভিনেতা -"তে অংশগ্রহন করেছিলেন এবং বিজয়ী হয়েছিলেন।
সুরভি লক্ষ্মী ৬৪তম জাতীয় চলচ্চিত্র পুরস্কার অনুষ্ঠানে সেরা অভিনেত্রী বিভাগে জাতীয় চলচ্চিত্র পুরস্কার জিতেছিলেন এবং ২০১৬ সালে কেরালা রাজ্য চলচ্চিত্র পুরস্কারে বিশেষ উল্লেখ পেয়েছিলেন। "মিন্নামিনুঙ্গু" ছবিতে তার ভূমিকার জন্য তিনি মালায়ালাম চলচ্চিত্র সমালোচক পুরস্কার অনুষ্ঠানে সেরা সহ অভিনেত্রীর পুরস্কার পেয়েছেন।
মারুজা পেরেইরা

মারুজা পেরেইরা বা পেরেরা, পরবর্তীতে মারুজা পেরেইরা বারিওস (জন্ম ১৯০৬) একজন আফ্রো-উরুগুয়ান সাংবাদিক ও নারীবাদী কর্মী ছিলেন। তিনি আফ্রো-উরুগুয়ান সাময়িকী "নুয়েস্ত্রা রাসা"তে সক্রিয় ছিলেন এবং কোমিতে দে মুজেরেস নেগ্রাস পর লা পাস ই কনত্রা এল ফাসিস্মো এর প্রতিষ্ঠাতা ছিলেন এবং এটি "কৃষ্ণাঙ্গ নারীদের প্রথম রাজনৈতিক দল" হিসেবে পরিচিত।
পেরেইরার জীবন সম্পর্কে খুব কম তথ্য পাওয়া যায়। তবে, ১৯৩০ এর দশকে তিনি এবং আইরিস ক্যাব্রাল "নুয়েস্ত্রা রাসা"তে লেখালেখির ক্ষেত্রে "সবচেয়ে দৃশ্যমান, সংগ্রামী এবং স্পষ্টভাষী" নারী ছিলেন। তারা দুজন ১৯৩৬ সালের জাতীয় নারী কংগ্রেসের প্রতিনিধি হিসেবে নির্বাচিত হয়েছিলেন। জুন ১৯৩৬ সালে ক্যাব্রালের মৃত্যুর পর, পেরেইরা কৃষ্ণাঙ্গ রাজনৈতিক দল পার্তিদো অটোক্তোনো নেগ্রোতে সক্রিয় হন। মারিয়া ফেলিনা দিয়াজ এর সাথে তিনি দলের সাময়িকী "পিএএন" এর জন্য "পেজ ফর ইউ" নামক একটি কলাম লিখতেন এবং নারীদের রাজনৈতিক অংশগ্রহণে উৎসাহিত করতেন। তিনি পার্তিদো অটোক্তোনো নেগ্রো দলের একটি নারী শাখা প্রতিষ্ঠা করেন। এটি কোমিতে দে মুজেরেস নেগ্রাস পর লা পাস ই কনত্রা এল ফাসিস্মো নামে পরিচিত।
১৯৩৭ সালে তিনি কবি ও কর্মী পিলার বারিওসকে বিয়ে করেন। পার্তিদো অটোক্তোনো নেগ্রো দল বিলুপ্ত হওয়ার পরও, ১৯৪৮ সালে বন্ধ হয়ে যাওয়ার আগে পর্যন্ত তিনি "নুয়েস্ত্রা রাসা"তে সক্রিয় ছিলেন। পরে তিনি গৃহকর্মীদের জন্য একটি শ্রমিক ইউনিয়ন আসোসিয়াসিয়ন দে এমপ্লেয়াদাস দোমেস্তিকাস প্রতিষ্ঠা করেন। যদিও ব্যস্ত গৃহকর্মীদের জন্য সংগঠনে অংশগ্রহণ করা কঠিন ছিল। ১৯৮০ সাল পর্যন্ত তিনি জীবিত ছিলেন।
সারা পার্স

সারা পার্স (মৃত্যু ১৯২৭) একজন আইরিশ আন্দোলনকারী ছিলেন। তিনি ভোটাধিকারের জন্য আন্দোলনে অংশগ্রহণ করেন।
পার্স গলওয়ের পার্স ডিস্টিলারি পরিবারের সদস্য এবং লেডি গ্রেগরির আত্মীয় ছিলেন। তিনি গলওয়ের গ্লেনার্ডে জন্মগ্রহণ করেন এবং সেখানেই বসবাস করতেন। তাঁর বাবা ছিলেন হেনরি স্ট্রাটফোর্ড (১৮৩৮-১৯০০)। তিনি নান'স আইল্যান্ডে অবস্থিত ডিস্টিলারির ব্যবস্থাপক ছিলেন এবং তাঁর মায়ের নাম ছিল এলিয়েনর পার্স। পার্স ছিলেন দশ ভাইবোনের মধ্যে তৃতীয়।
১৮৯৯ সালে, তিনি গলওয়ের দারিদ্র্য আইন ইউনিয়নের পশ্চিম ও দক্ষিণ ওয়ার্ডের দুইজন নারী প্রার্থীর একজন ছিলেন। ১৯০০ সালে তাঁর পিতার মৃত্যুর কারণে তিনি নির্বাচনের একদিন আগে দরিদ্র আইন অভিভাবক পদ থেকে নিজের নাম প্রত্যাহার করেন এবং পরবর্তীতে আর কোনো নির্বাচন প্রতিদ্বন্দ্বিতা করেননি। যখন তাঁর ভাই ও তাঁর পরিবার পার্স পরিবারের বাড়িতে বসবাস শুরু করেন, তখন তিনি লন্ডনে চলে যান। ১৯২৭ সালে তিনি সেখানে মৃত্যুবরণ করেন।
প্রিয়া লাল

প্রিয়াঙ্কা লালাজি যিনি প্রিয়া লাল নামেই বেশি পরিচিত তিনি একজন ব্রিটিশ অভিনেত্রী যিনি প্রাথমিকভাবে মালায়লাম, তামিল এবং তেলুগু চলচ্চিত্রে অভিনয় করেছেন। ২০১০ সালে এনআর সঞ্জীব পরিচালিত মালায়ালাম ছবি "জনকনের" মাধ্যমে তিনি অভিনয় জগতে আত্মপ্রকাশ করেন। এই চলচ্চিত্রে অভিনেতা মোহনলাল এবং সুরেশ গোপী অভিনয় করেছিলেন। 
প্রিয়া লাল সংযুক্ত আরব আমিরাতের রাস আল-খাইমাহ শহরের একটি খ্রিস্টান পরিবারে জন্মগ্রহণ করেন। তার বাবা-মা লালাজি এবং বীনা কেরালার বাসিন্দা। তার এক বড় ভাই আছে যার নাম দীপক লালাজি। প্রিয়া যখন ছোট ছিল, তখন তার পরিবার যুক্তরাজ্যে চলে যায় এবং ইংল্যান্ডের লিভারপুলে বসতি স্থাপন করে।
প্রিয়া ২০১১ সালে "জনকন" চলচ্চিত্রের মাধ্যমে অভিনয় জগতে আত্মপ্রকাশ করেন যা বাণিজ্যিকভাবে সফল হয়। পরবর্তীতে তিনি মালায়ালাম চলচ্চিত্র জগতে স্বক্রিয় হয়ে ওঠেন এবং "খিলাড়ী রমন" (২০১১) এবং "লর্ড লিভিংস্টোন ৭০০০ কান্দি" (২০১৫) সহ বেশ কয়েকটি জনপ্রিয় চলচ্চিত্রে অভিনয় করেন।
ওলগা পোব্লেতে

ওলগা পোব্লেতে দে এসপিনোসা (২১ মে, ১৯০৮ – ১৭ জুলাই, ১৯৯৯) চিলির একজন দীর্ঘকালীন নারী অধিকার কর্মী এবং নারীবাদী ছিলেন। তিনি ১৯৬২ সালে লেনিন শান্তি পুরস্কার লাভ করেন। পোব্লেতে এবং এলেনা কাফারেনাকে পরবর্তীকালে মোভিমিয়েন্তো প্রো-এমানসিপাসিয়ন দে লাস মুজেরেস দে চিলে এর দ্বারা "প্রতিষ্ঠাতা মাতৃপ্রতিমা" হিসেবে সম্মানিত করা হয়। এটি ১৯৪০ এর দশকে বিদ্যমান মূল সংস্থায় তাদের গুরুত্বপূর্ণ সদস্য হওয়ার সাথে সম্পর্কিত। নারী অধিকার ছাড়াও, তিনি ব্যক্তিগত বিকাশ এবং কল্যাণ বিষয় নিয়েও উদ্বিগ্ন ছিলেন।
মারিয়া জাখারোভা

মারিয়া ভ্লাদিমিরোভনা জাখারোভা ( তিনি ২০১৫ সাল থেকে রাশিয়ান ফেডারেশনের পররাষ্ট্র মন্ত্রণালয়ের মুখপাত্র হিসেবে দায়িত্ব পালন করছেন।
তার ঐতিহাসিক বিজ্ঞানে প্রার্থী ডিগ্রি রয়েছে, যা রাশিয়ান ভাষায় পিএইচডি ডিগ্রির সমতুল্য।
ইসাবেলা পটবারি

ইসাবেলা ক্লড পটবারি (১৮৯০ – ৩১ জুলাই ১৯৬৫) একজন প্রতিকৃতি চিত্রশিল্পী, মহিলা সামাজিক ও রাজনৈতিক ইউনিয়নের (ডব্লিউএসপিইউ) সদস্য এবং এক বিদ্রোহী নারী ভোটাধিকার কর্মী। তিনি কয়েকবার গ্রেপ্তার হয়েছিলেন এবং কারাবাসকালে তাঁকে জোরপূর্বক খাওয়ানো হয়েছিল। ডব্লিউএসপিইউ-এর নেতৃত্ব তাঁকে অনশন পদক প্রদান করেছিল।
ইসাবেলা পটবারি ১৮৯০ সালে সারের এপসম-এ জন্মগ্রহণ করেন। তিনি হ্যারিয়েট অ্যালিস (জন্মনাম ক্ল্যাফাম; ১৮৬২–১৯৪২) এবং কেমব্রিজ-শিক্ষিত প্রধান শিক্ষক জন অ্যালবার্ট পটবারির (১৮৫৯–১৯০৩) কন্যা ছিলেন।
তিনি প্রথমবার ২৫ নভেম্বর ১৯১০ তারিখে গ্রেপ্তার হন এবং বো স্ট্রিট ম্যাজিস্ট্রেট আদালতে হাজির হন। ২৪ নভেম্বর ১৯১১ সালে আবারও গ্রেপ্তার হন এবং কারাবরণ করেন। ১২ ডিসেম্বর ১৯১১ সালে লন্ডন সেশনে তাকে আবারও আদালতে হাজির করা হয় এবং ৭ মার্চ ১৯১২ সালে তিনি অলিভ হোয়ারি ও মলি ওয়ার্ড এর সাথে রিজেন্ট স্ট্রিট এ রবিনসন অ্যান্ড ক্লিভার এর দোকানে দশটি জানালা ভাঙেন, যার মূল্য ছিল £১৯৫। ২২ বছর বয়সী এক শিক্ষার্থী হিসেবে, পটবারিকে ১৯ মার্চ ১৯১২-এ লন্ডন সেশনে বিচার করা হয় এবং হলোওয়ে কারাগারে ছয় মাসের কারাদণ্ড প্রদান করা হয়। সেখানে তিনি ১৯১২ সালে নারী ভোটাধিকার রুমালে স্বাক্ষরকারী ছিলেন। অনশন ধর্মঘটে যোগ দিয়ে জোরপূর্বক খাওয়ানোর শিকার হওয়ার পর, ১৯১২ সালের জুন মাসের শেষের দিকে তিনি আগেভাগেই মুক্তি পান। বো স্ট্রিটে তার সর্বশেষ উপস্থিতি ছিল ৩০ জুন ১৯১৪।
১৯২৯ সালে তিনি নাট্যকার ও অভিনেতা চার্লস নিকোলাস স্পেন্সারকে (১৮৯৮–১৯৫৮) লন্ডনের চেলসিতে বিয়ে করেন। এই দম্পতি চেলসির ১১৩ চেইনি ওয়াক এ বসবাস করতেন।
ইসাবেলা ক্লড স্পেন্সার ১৯৬৫ সালে লন্ডনের চেলসিতে মারা যান।
মাগুরা জেলা ইনডোর স্টেডিয়াম

মাগুরা জেলা ইনডোর স্টেডিয়াম ২০১৭ প্রতিষ্ঠিত বাংলাদেশের একটি জেলা পর্যায়ের ইনডোর খেলাধুলা ও প্রশিক্ষণ আয়োজনের স্টেডিয়াম। এটি সাধারণত জেলার ব্যাডমিন্টন, বাস্কেটবল, টেবিল টেনিস, দাবা খেলার জন্য নির্মিত ভেন্যু। জেলার বীর মুক্তিযোদ্ধা আছাদুজ্জামান স্টেডিয়ামের দক্ষিণ পাশে এটির অবস্থান। বাংলাদেশের বেশিরভাগ স্টেডিয়ামের মতই এটিও জাতীয় ক্রীড়া পরিষদের নির্মিত ও নিয়ন্ত্রিত স্থাপনাটি স্থানীয় মাগুরা জেলা ক্রীড়া সংস্থার তত্ত্বাবধানে রয়েছে।
জাতীয় ক্রীড়া পরিষদ মাগুরায় ইনডোর খেলার মান উন্নয়ন ও খেলোয়াড়দের শারীরিক সক্ষমতা বৃদ্ধির উদ্দেশ্যে প্রায় ৮ কোটি টাকার প্রকল্প নিয়ে ২০১৭ সালে শেখ কামাল ইনডোর স্টেডিয়াম নামে নির্মাণ করে। ক্রীড়া আয়োজন ছাড়াও এখানে খেলোয়াড়দের ব্যায়ামাগার বানানো হয়েছে। ২০২২ সালে স্টেডিয়ামে একটি লন টেনিস মাঠ তৈরি করা হয়।
উদ্বোধনের পর প্রথম সাত বছরে এখানে একটি টেনিস ও দুটি দাবা টুর্নামেন্টের আয়োজন করা হয়েছে। মাগুরার জেলা প্রশাসন এখানে টেবিল টেনিস প্রশিক্ষণ ও প্রতিযোগিতার আয়োজন করে। ক্রীড়ানুষ্ঠানের বাইরে এখানে সভা-সমাবেশ হয়ে থাকে। ২০২৩ সালে আন্তর্জাতিক ফিদে রেটিং দাবা প্রতিযোগিতা হয়েছে।
বিনুথা লাল

বিনুথা লাল (জন্মনাম অশ্বতী লাল ) হলেন একজন ভারতীয় অভিনেত্রী এবং মডেল। বিনুথা মালায়ালাম সিনেমা জগতের একজন পরিচিত মুখ। ১৯৮১ সালে মুক্তিপ্রাপ্ত মালায়ালাম ছবি "পারঙ্কিমালা" ২০১৪ সালে পুনরায় নির্মিত হয় যেখানে বিনুথা অভিনয় করেছিলেন। বিনুথা এই চলচ্চিত্রে থাঙ্কা নামে একজন মহিলার ভূমিকায় অভিনয় করেছিলেন যার জন্য তাকে বিশেষ মুন্ডু পোশাক পরিধান করতে হয়েছিল। 
১৯৯৬ সালে "আপ্পাজি" নামক কন্নড় চলচ্চিত্রের মাধ্যমে বিনুথা অভিনয় জগতে প্রবেশ করেন। দীর্ঘ বিরতির পর ২০০৮ সালে তিনি "নেঞ্জাথাই কিল্লাধে" নামক তামিল চলচ্চিত্রে সুগন্থী চরিত্রে অভিনয়ের মাধ্যমে চলচ্চিত্র জগতে প্রত্যাবর্তন করেন। ২০০৮ সালে তিনি "মাদুরাই পন্নু চেন্নাই পাইয়ান" চলচ্চিত্রে একতি বিশেষ ভূমিকায় অভিনয় করেন। বিনুথার উল্লেখযোগ্য কয়েকটি চলচ্চিত্র প্রকল্প হল "প্রমুখন"(২০০৯), "থোত্তুপ্পার"(২০১০), "পরাঙ্কিমালা" (২০১৪), "অগগিরাভ্বা"(২০১৪), "উলসাহা কমিটি"(২০১৪), "ভাইয়া ভাইয়া"(২০১৪), সারধি(২০১৫), "লেন্স"(২০১৬), "চিলা নেরঙ্গালিল চিলার" (২০১৮) ইত্যাদি।
ললিতাশ্রী

ললিতাশ্রী একজন ভারতীয় অভিনেত্রী যিনি মালায়ালাম সিনেমায় অভিনয়ের জন্য সর্বাধিক পরিচিত। তিনি ৪৫০ টিরও বেশি ছবিতে অভিনয় করেছেন। ললিতাশ্রী মূলত পার্শ্ব চরিত্রে অভিনয় করেন। তিনি কৌতুক চরিত্রে অভিনয়ের জন্য পরিচিত। জগৎ শ্রীকুমার এবং ললিতাশ্রী জনপ্রিয় কৌতুক জুটি ছিলেন।
ললিতাশ্রী বিজয়ওয়াড়া, অন্ধ্রপ্রদেশে চন্দ্রশেখরন নায়ার এবং লক্ষ্মীকুট্টিয়াম্মার ঘরে জন্মগ্রহণ করেছিলেন। ছোটবেলায় তার নাম ছিল সুভদ্রা। তার এক বড় বোন মল্লিকা এবং এক ছোট ভাই বিদ্যাসাগর। তার বাবা কোট্টায়ামের এবং মা পালাক্কাদের বাসিন্দা ছিলেন। ললিতাশ্রীর বাবা একজন ডাক্তার ছিলেন। তিনি পরিবারসমেত বিজয়ওয়াড়ায় চলে আসেন এবং সেখানেই স্থায়ীভাবে বসবাস শুরু করেন। বাবা মারা যাওয়ার সময় ললিতাশ্রী সপ্তম শ্রেণীতে পড়ত। তার বাবার মৃত্যুর পর তারা পরিবারসহ মাদ্রাজে চলে আসেন।
ললিতাশ্রী ১৫ বছর বয়সে তামিল সিনেমা "উনার্কিগাল" -এর মাধ্যমে অভিনয় জগতে আত্ম্প্রকাশ করেন। অভিনয় জগতে প্রবেশের পর তিনি তার পড়াশোনা বন্ধ করে দেন এবং সিনেমা নিয়ে ব্যস্ত হয়ে পড়েন 
ললিতাশ্রী তামিল চলচ্চিত্র জগতের একজন বিশিষ্ট অভিনেত্রী ছিলেন, তার অভিনীত কিছু জনপ্রিয় তামিল চলচ্চিত্র হল, "দেবী শ্রী কারুমরি আম্মান (১৯৭৪), আনার্কিগাল (১৯৭৫) আল্লাউদিনাম আরপুথা ভিলাক্কুম (১৯৭৯), মারুমাগলে ভাজগা (১৯৮২, কাশ্মীর কাধালি (১৯৮৩), থেভার মাগান (১৯৯২)" এবং "গোপাল গোপাল (১৯৯৬)"
তিনি কন্নড় চলচ্চিত্রেও অভিনয় করেছেন। "জাগা মেচিদা হুদুগা" (১৯৯৩) এবং "অজন্তা" (২০১২) তার অভিনীত দুই জনপ্রিয় কন্নর চলচ্চিত্র
ললিতাশ্রী "রুদ্র কালী" (১৯৮৩) নামক তেলুগু চলচ্চিত্রে অভিনয় করেছিলেন।
ললিতাশ্রী মালায়ালাম চলচ্চিত্র জগতে অসংখ্য প্রকল্পে অভিনয় করেছিলেন। তার অভিনীত উল্লেখযোগ্য কিছু মালয়ালম চলচ্চিত্র হল, "দেবী করুমারিয়াম্মানরি (১৯৭৪), সপ্তস্বরাঙ্গাল (১৯৭৪), মধুরাম তিরুমধুরাম (১৯৭৬), বিদারুন্না মোত্তুকাল (১৯৭৭), পল্লবি (১৯৭৭), নীতিপীঠম (১৯৭৭), অপরাধী (১৯৭৭), অপরাজিতা (১৯৭৭), সীমন্তিনী, আলমারত্তম (১৯৭৮), পকেটাদিকারি (১৯৭৮), কদথানাট্টু মাক্কাম (১৯৭৮), আলাউদ্দিনুম অলভূথা ভিলাক্কুম (১৯৭৯), অন্যরুদে ভূমি (১৯৭৯), কোচুথম্পুরাট্টি, লিলিপুক্কাল, নিত্যবসন্তম, ওট্টাপেট্টাভার, ইষ্টামানু পক্ষ (১৯৮০), ভিডা পারায়ুম মুন্পে (১৯৮১), মঝু (১৯৮২), স্বরাঙ্গাল স্বপ্নাঙ্গাল (১৯৮১), ক্যান্সারুম লৈঙ্গিক রোগাঙ্গালুম, পরাঙ্কিমালা (১৯৮১), ফুটবল (১৯৮২) অধ্যাপক হিসেবে, মঝু (১৯৮২), কোমারাম (১৯৮২), বিধিচাথুম কোঠিচাথুম (১৯৮২), অনুরাগাক্কোথথি (১৯৮২)", মারমারাম (১৯৮২), স্বপ্নমে নিনাক্কু নন্দি (১৯৮৩), মনাসসোরু মহাসমুদ্রাম (১৯৮৩), আসুরান (১৯৮৩), ই যুগম (১৯৮৩), বরনমারে আভশ্যামুন্ডু (১৯৮৩), আদামিন্তে ভারিয়েল্লু (১৯৮৩), ভেল্লিমোহাঙ্গাল, বিকাদাকাভি (১৯৮৪), কুদুম্বাম এন্না স্বর্গম ভারিয়া ওরু দেবতা (১৯৮৪), ইথিরিপ্পুভে চুভান্নাপুভে (১৯৮৪), কুট্টিনিলামকিলি (১৯৮৪), তাথাম্মে পুচা পুচা (১৯৮৪), কদামাত্তাথাচান (১৯৮৪), ওরু কোচু স্বপ্নম (১৯৮৪), ইদাভেলাক্কু শেষম (১৯৮৪), আশামসকালোডে (১৯৮৪), আট্টুভাঞ্চি উলঞ্জাপ্পোল (১৯৮৪), আকারে নিনোরু মারান (১৯৮৪), কিরাথাম (১৯৮৫), নেরারিয়ুম নেরাথু (১৯৮৫) ইত্যাদি।
লাবণ্য (অভিনেত্রী)

লাবণ্য একজন ভারতীয় অভিনেত্রী যিনি মূলত তামিল চলচ্চিত্র এবং ধারাবাহিকে অভিন্যের জন্য পরিচিত। লাবণ্য একজন শিশুশিল্পী হিসাবে ৪ বছর বয়স থেকে অভিনয় করতে শুরু করেন। ১৯৯০-এর দশকে তামিল ছবিতে পার্শ্ব চরিত্রে অভিনয় করে তিনি খ্যাতি অর্জন করেন, ২০০০-এর দশকে তিনি টেলিভিশন ধারাবাহিকে কাজ শুরু করেন। 
লাবণ্য চেন্নাইয়ের এমএ কৃষ্ণস্বামী উচ্চ মাধ্যমিক বিদ্যালয়ে এবং তারপর তামিলনাড়ুর হোসুরের ভেলানকান্নি ম্যাট্রিকুলেশন উচ্চ মাধ্যমিক বিদ্যালয়ে পড়াশোনা করেন। ছোটবেলা থেকেই তিনি অভিনয় করতে শুরু করেন। তার প্রাথমিক উল্লেখযোগ্য চলচ্চিত্র হল কেএস রবিকুমারের "পদয়াপ্পা" (১৯৯৯), যেখানে তিনি নাসারের অভিনীত চরিত্রের স্ত্রীর ভূমিকায় অভিনয় করেন। এছাড়াও তার অভিনীত অন্যান্য প্রাথমিক চলচ্চিত্রগুলির মধ্যে রয়েছে "জোডি" (১৯৯৯), "সেতু" (১৯৯৯), "সঙ্গমম" (১৯৯৯) এবং "থেনালি" (২০০০) । তিনি প্রধান অভিনেত্রী হিসেবেও বেশ কিছু চলচ্চিত্রে অভিনয় করেছিলেন যাদের মধ্যে মালায়ালাম ছবি, "আরাম ইন্দ্রিয়াম" (২০০১) উল্লেখযোগ্য। পরবর্তীতে তিনি একশোরও বেশি ছবিতে প্রধানত পার্শ্ব চরিত্রে অভিনয় করেছেন। তিনি "নান থান বালা" (২০১৪) ছবিতে একজন সহ-অভিনেত্রী হিসেবে অভিনয় করেছেন। চলচ্চিত্রটি সমালোচকদের কাছ থেকে মিশ্র পর্যালোচনা পেয়েছিল। 
লাবণ্য টেলিভিশনে ধারাবাহিকে বিভিন্ন ভূমিকায় অভিনয় করতে শুরু করেন। তিনি ঐতিহাসিক নাটক "রোমাপুরী পান্ডিয়ানে" একজন রাজকুমারীর চরিত্রে অভিনয় করেন।
নারী ক্রীড়া আইনে ন্যায্যতা

নারী ক্রীড়া আইনে ন্যায্যতা (ইংরেজি: ফেয়ারনেস ইন উইমেন’স স্পোর্টস অ্যাক্ট) আইডাহো, ফ্লোরিডা এবং আরকানসাসে পাস হওয়া একটি আইন। যা আন্তঃবিদ্যালয়, আন্তঃকলেজ, অন্তর্মহল, ক্লাব ক্রীড়া দল এবং সরকারি বিদ্যালয় বা বিশ্ববিদ্যালয়ের পৃষ্ঠপোষকতায় আয়োজিত যেকোনো খেলায় অংশগ্রহণকে ব্যক্তির জৈবিক লিঙ্গের ভিত্তিতে সীমাবদ্ধ করে। এই আইন প্রণয়ন করা হয়েছে এই আশঙ্কার ভিত্তিতে যে, ট্রান্সজেন্ডার নারীদের নারীদের ক্রীড়া প্রতিযোগিতায় অংশগ্রহণের সুযোগ দিলে তাদের শারীরিক বৈশিষ্ট্যের কারণে অন্য প্রতিযোগীদের তুলনায় বাড়তি সুবিধা সৃষ্টি হতে পারে।
এই আইনগুলোর সমর্থকরা মনে করেন, নারীদের ক্রীড়াঙ্গনে ন্যায্য প্রতিযোগিতা বজায় রাখা এবং এর গৌরব রক্ষা করার জন্য এ ধরনের বিধিনিষেধ প্রয়োজন। অন্যদিকে, বিরোধীরা দাবি করেন যে এই আইনগুলো বৈষম্যমূলক ও অন্যায়। ট্রান্সজেন্ডার অধিকারকর্মীরা এসব আইনকে চ্যালেঞ্জ জানিয়ে আইনি লড়াই চালিয়ে যাচ্ছেন এবং সমালোচনা করছেন। তারা মনে করেন এসব বিধি ক্ষতিকর ধ্যানধারণাকে স্থায়ী করছে এবং লিঙ্গ পরিচয়ের বহুমুখিতা উপেক্ষা করছে।
এ ধরনের আইন যুক্তরাষ্ট্রের বিভিন্ন অঙ্গরাজ্যে প্রস্তাবিত হয়েছে এবং এটি একটি জাতীয় বিতর্কের অংশ। যেখানে প্রশ্ন উঠেছে—ট্রান্সজেন্ডার ক্রীড়াবিদদের তাদের লিঙ্গ পরিচয়ের ভিত্তিতে খেলায় অংশগ্রহণের অনুমতি দেওয়া উচিত কি না। ২০২৫ সালে জানুয়ারিতে মার্কিন যুক্তরাষ্ট্রের প্রতিনিধি সভা "প্রোটেকশন অব উইমেন অ্যান্ড গার্লস ইন স্পোর্টস অ্যাক্ট" নামের একটি অনুরূপ আইন পাস করে, যা ট্রান্সজেন্ডার নারীদের নারীদের ক্রীড়া দলে অংশগ্রহণে নিষেধাজ্ঞা আরোপ করে।
ট্রান্সজেন্ডার নারী

ট্রান্সজেন্ডার নারী (সংক্ষেপে ট্রান্স নারী) হলো যাদের জন্মের সময় পুরুষ হিসেবে নির্ধারণ করা হয়েছিল, কিন্তু তাদের লিঙ্গ পরিচয় নারী। ট্রান্স নারীরা "লিঙ্গ অস্বস্তি"তে (ডিসফোরিয়া) ভুগতে পারেন, যখন তাদের লিঙ্গ পরিচয় এবং জন্মের সময় নির্ধারিত লিঙ্গের মধ্যে অসঙ্গতি থাকে, তখন এটি ঘটে, ফলে মানসিক কষ্টের সৃষ্টি হয়। লিঙ্গ ডিসফোরিয়ার চিকিৎসা হিসাবে লিঙ্গ-নিশ্চিতকরণ যত্ন প্রদান করা হতে পারে।
লিঙ্গ-নিশ্চিতকরণ যত্নের মধ্যে সামাজিক ও চিকিৎসাগত পরিবর্তন অন্তর্ভুক্ত থাকতে পারে। সামাজিক পরিবর্তনের মাধ্যমে একজন ব্যক্তি নতুন নাম গ্রহণ, পোশাক ও চুলের ধরন পরিবর্তন এবং নিজ লিঙ্গ পরিচয়ের সাথে মিল রেখে সর্বনাম ব্যবহার করতে পারেন। চিকিৎসাগত পরিবর্তনের অন্যতম প্রধান অংশ হলো নারীবাচক হরমোন থেরাপি, যা স্তন গঠনের উন্নয়ন, শরীরের চর্বির পুনর্বণ্টন এবং কোমর-নিতম্বের অনুপাত পরিবর্তনের মাধ্যমে নারীদের গৌণ যৌন বৈশিষ্ট্য গড়ে তোলে। এছাড়া, কেউ চাইলে নারীবাচক অস্ত্রোপচারের মধ্য দিয়ে যেতে পারেন, যেমন যোনি পুনর্গঠন অস্ত্রোপচার, কণ্ঠস্বর পরিবর্তনের জন্য নারীকরণ ল্যারিংগোপ্লাস্টি, কিংবা মুখের আকৃতি পরিবর্তনের জন্য মুখ নারীকরণ অস্ত্রোপচার। সামাজিক ও চিকিৎসাগত উভয় পরিবর্তনই লিঙ্গ ডিসফোরিয়া কমাতে সহায়ক হতে পারে। অন্যান্য নারীদের মতো ট্রান্স নারীদেরও যেকোনো যৌন অভিমুখিতা থাকতে পারে।
ট্রান্স নারীরা কর্মসংস্থান ও বাসস্থানের ক্ষেত্রে জীবনের নানা সময় উল্লেখযোগ্য বৈষম্যের শিকার হন। তারা শারীরিক ও যৌন নির্যাতন, বিদ্বেষমূলক অপরাধ এবং এমনকি ঘনিষ্ঠ সঙ্গীর কাছ থেকেও সহিংসতার সম্মুখীন হতে পারেন। যুক্তরাষ্ট্রে, এই বৈষম্য বিশেষভাবে তীব্র হয় যখন কোনো ট্রান্স নারী বর্ণগত সংখ্যালঘু সম্প্রদায়ের সদস্য হন, কারণ তারা একই সঙ্গে ট্রান্সমিসোজিনি (ট্রান্স নারীদের প্রতি বিদ্বেষ) ও বর্ণবাদের যুগপৎ প্রতিক্রিয়ার শিকার হন।
ট্রান্সজেন্ডার নারী এবং ট্রান্সসেক্সুয়াল নারী শব্দ দুটি প্রায়ই পরস্পর বিনিময়যোগ্যভাবে ব্যবহার করা হলেও, এদের অর্থ সম্পূর্ণ এক নয়। ট্রান্সজেন্ডার একটি বিস্তৃত ধারণা, যা বিভিন্ন ধরনের লিঙ্গ বৈচিত্র্যময় ব্যক্তিদের অন্তর্ভুক্ত করে, যার মধ্যে ট্রান্সসেক্সুয়াল ব্যক্তিরাও রয়েছেন।
লোক পোশাক

লোক পোশাক, ঐতিহ্যবাহী পোশাক বা জাতিগত পোশাক হলো নির্দিষ্ট কোনো জাতিগোষ্ঠী, দেশ বা অঞ্চলের সঙ্গে সম্পর্কিত পরিধেয় পোষাক, যা সাংস্কৃতিক, ধর্মীয় বা জাতীয় পরিচয়ের প্রকাশ হিসেবে ব্যবহৃত হয়। যদি এই পোশাক কোনো জাতিগোষ্ঠীর হয়, তবে একে জাতিগত পোশাক বলা যেতে পারে। ঐতিহ্যবাহী পোশাক সাধারণত দুই ধরনের হয়—প্রাত্যহিক পরিধান এবং আনুষ্ঠানিক পরিধান। এখানে "কস্টিউম" শব্দটি কখনো কখনো নেতিবাচক অর্থ বহন করতে পারে, কারণ এটির একাধিক অর্থ রয়েছে। তাই অপ্রীতিকর না করে "পোশাক", "পোশাকশৈলী", "পরিধান" বা "গৌরবময় পোশাক" শব্দগুলোর ব্যবহার করা যেতে পারে।
প্রণয়ধর্মী জাতীয়তাবাদ ইউরোপের কিছু অংশে বৃদ্ধি পাওয়ার পর প্রাক-শিল্প বিপ্লবী কৃষক সমাজকে এমন সব বৈশিষ্ট্য হিসেবে দেখানো হতে থাকে, যা প্রকৃত এবং আকাঙ্ক্ষিত মনে করা হতো। সেসব পোশাক, যা কৃষক সমাজের পরিধানে অনুপ্রাণিত, প্রাক-শিল্প বিপ্লবী ঐতিহ্যবাহী টেক্সটাইল থেকে তৈরি করা হতো।
যেসব অঞ্চলে পশ্চিমা পোশাকের শৈলী প্রচলিত সেখানে ঐতিহ্যবাহী পোশাক (বিশেষত যেগুলো সাংস্কৃতিক ঐতিহ্য বা পরিচয়ের সঙ্গে সম্পর্কিত) প্রায়ই বিশেষ অনুষ্ঠান বা উদযাপন সময়ে পরা হয়। আন্তর্জাতিক অনুষ্ঠানগুলোর ক্ষেত্রে, অ-পশ্চিমা অংশগ্রহণকারীদের জন্য "ব্যবসায়িক স্যুট বা জাতীয় পোশাক"-এর মতো সংকর পোশাক কোডের ব্যবস্থা করা হতে পারে।
সুনয়না (রামায়ণ)

সুনয়না (সংস্কৃত : सुनयना) হলেন হিন্দু মহাকাব্য রামায়ণের বিদেহের রাণী। তিনি মিথিলা থেকে রাজত্ব করা বিদেহের রাজা জনকের অগ্রমহিষী এবং সীতা ও ঊর্মিলার মা।
সুনয়না নামটির উৎপত্তি সংস্কৃত থেকে এবং এটিকে দুটি ভাগে ভাগ করা যেতে পারে: সু অর্থ ভালো, এবং নয়না অর্থ চোখ। সুতরাং, তার নামের অর্থ 'সুন্দর চোখ'।
বাল্মীকি সুনয়নার পিতৃপরিচয় সম্পর্কে নীরব থাকেন এবং তাঁকে সীরাধ্বজ জনক-এর অগ্রমহিষী হিসেবে উল্লেখ করেন। রামায়ণের পরবর্তী সংযোজনগুলিতে তাঁকে সুনয়না হিসেবে উল্লেখ করা হয়েছে এবং তাঁকে শিবের একনিষ্ঠ ভক্ত সর্পের কন্যা হিসেবে বিবেচনা করা হয়।
রাজা জনকের সাথে সুনয়নার বিবাহ হয়েছিল। জনক তাঁর রাজধানী মিথিলা থেকে বিদেহ অঞ্চল শাসন করতেন। জনকের সাথে বিবাহের সময়, শিব চূড়ামণির আকারে একটি এবং আংটিতে খোদাই করা একটি, এই দুটি রত্ন উপহার দিয়েছিলেন।
"রামায়ণ" অনুসারে জনক এবং সুনয়না যজ্ঞের অংশ হিসেবে জমি চাষ করার সময় সীতাকে খুঁজে পেয়েছিলেন এবং তাকে দত্তক নিয়েছিলেন। সীতাকে দেবী লক্ষ্মীর অবতার হিসেবে বিবেচনা করা হয়। পরে তিনি জয়া একাদশীতে ঊর্মিলার জন্ম দেন, যিনি দেবী নাগলক্ষ্মীর অবতার।
সীতা যখন প্রাপ্তবয়স্ক হলেন, তখন জনক তাঁর স্বয়ম্বর পরিচালনা করেন, রাম সেটি জয় করে নেন। রাম ও সীতার বিবাহের পাশাপাশি উর্মিলা রামের ছোট ভাই লক্ষ্মণকে বিবাহ করেন।" বুন্দেলি রামায়ণ" অনুসারে সুনয়নাই সীতাকে আংটি এবং চূড়ামণি দিয়েছিলেন।
সুনয়না মিথিলার রানী হিসেবে জনকের মা কৈকেশীর স্থলাভিষিক্ত হন। রানী হিসাবে, তিনি বিদেহের রাজনৈতিক ও সাংস্কৃতিক দিকগুলিতে নিজেকে ঢেলে দিয়েছিলেন।
২০২৬ ফিফা বিশ্বকাপ বাছাইপর্ব (কনমেবল)

২০২৬ ফিফা বিশ্বকাপের বাছাইপর্ব দক্ষিণ আমেরিকার বিভাগটি কনমেবল এর সদস্য জাতীয় দলগুলির জন্য কানাডা, যুক্তরাষ্ট্র এবং মেক্সিকোতে অনুষ্ঠিত ২০২৬ ফিফা বিশ্বকাপের বাছাইপর্বের প্রতিযোগিতা হিসেবে কাজ করে। চূড়ান্ত প্রতিযোগিতায় মোট ৬টি সরাসরি স্লট কনমেবল দলের জন্য উপলব্ধ, সেই সাথে ১টি আন্তঃমহাদেশীয় প্লে-অফ স্লটের সাথে যুক্ত করা হয়।
কনমেবল প্রথম কনফেডারেশন যারা ২০২৬ ফিফা বিশ্বকাপের জন্য তাদের যোগ্যতা প্রক্রিয়া শুরু করে, যেখানে প্যারাগুয়ে–পেরু বৈশ্বিক বাছাইপর্ব প্রক্রিয়ার প্রথম ম্যাচ ছিল।
২২শে আগস্ট ২০২২-এ, কনমেবল দক্ষিণ আমেরিকায় অনুষ্ঠিত ১৯৯৮ বিশ্বকাপের বাছাইপর্বের পর থেকে ব্যবহৃত বর্তমান যোগ্যতা বিন্যাসটি রাখার জন্য ফিফার কাছে একটি অনুরোধ পাঠায়। ২০২৩ সালের মার্চ বা জুনে বাছাইপর্বের প্রথম খেলা অনুষ্ঠিত হওয়ার সাথে সাথে এটি নিশ্চিত করা হয়েছিল।
২৭শে ফেব্রুয়ারি ২০২৩-এ, কনমেবলের সভাপতি আলেজান্দ্রো দোমিনগুয়েজ ঘোষণা করেন যে বাছাইপর্বের খেলা গুলো ২০২৩ সালের সেপ্টেম্বরে শুরু হবে, যা ১৬ মার্চ রুয়ান্ডার রাজধানী কিগালিতে অনুষ্ঠিত ৭৩তম ফিফা কংগ্রেসের প্রাক্কালে কনমেবল কাউন্সিল কর্তৃক অনুমোদিত হয়েছিল।
কনমেবলের দলগুলোর জন্য উপলব্ধ স্লট বৃদ্ধি সত্ত্বেও যোগ্যতা কাঠামো পূর্ববর্তী সংস্করণগুলির মতো একই রয়েছে, যেখানে প্রতিটি দল স্বাগতিক ও অতিথি রাউন্ড-রবিন বিন্যাসে একে অপরের সাথে দুইবার করে খেলে।
বাছাইপর্ব প্রতিযোগিতা শুরুর আগে পূর্ববর্তী বিশ্বকাপের বাছাইপর্বে বায়রন কাস্তিলোর জন্য মিথ্যা তথ্য সম্বলিত একটি নথি ব্যবহার করার জন্য ইকুয়েডরের অর্জিত পয়েন্ট থেকে ৩ পয়েন্ট কেটে নেওয়া হয়।
বাছাইপর্বের ম্যাচগুলো ফিফা আন্তর্জাতিক ম্যাচ বর্ষপঞ্জির অন্তর্গত তারিখে মোট ১৮টি ম্যাচ সাপ্তাহিক এতে অনুষ্ঠিত হয়। প্রতিযোগিতার পূর্ববর্তী আসরের যে সময়সূচি ব্যবহার করা হয়েছে, ম্যাচের সময়সূচিও তেমনই। ২০২৩ সালে ৬টি, ২০২৪ সালে ৬টি এবং ২০২৫ সালে ৬টি ম্যাচ সাপ্তাহিক অনুষ্ঠিত হয়।
সকল ১০টি কনমেবল সদস্য দেশ এই বাছাইপর্বে অংশ নেয়।
সপ্তম স্থানে থাকা দলটি এএফসি, সিএএফ ও ওএফসি থেকে একটি করে এবং কনকাকাফের দুটি দল আন্তঃ-কনফেডারেশন প্লে-অফে যোগ দেবে। ফিফা পুরুষদের বিশ্ব র‍্যাঙ্কিং অনুসারে দলগুলির স্থান নির্ধারণ করা হবে, যেখানে চারটি সর্বনিম্ন র‍্যাঙ্কিং দল দুটি এক-বিদায় বিন্যাসে ভিত্তিতে ম্যাচে খেলবে। বিজয়ী দল একক-বিদায় ম্যাচের আরেকটি সেটে দুটি সর্বোচ্চ র‍্যাঙ্কিংয়ের দলের মুখোমুখি হবে, এই ম্যাচগুলির বিজয়ী দল মার্কিন যুক্তরাষ্ট্র, কানাডা এবং মেক্সিকোতে বিশ্বকাপের জন্য যোগ্যতা অর্জন করবে।
কনমেবলের নিম্নোক্ত দলগুলো চূড়ান্ত প্রতিযোগিতায় খেলার যোগ্যতা অর্জন করেন।
ইউজেনি পোটোনিয়ে-পিয়ের

ইউজেনি পোটোনিয়ে-পিয়ের (৫ নভেম্বর ১৮৪৪ – ১২ জুন ১৮৯৮ প্যারিস) একজন ফরাসি নারীবাদী ছিলেন। তিনি ১৮৯২ সালে ফেডারেশন অব ফ্রেঞ্চ ফেমিনিস্ট সোসাইটি প্রতিষ্ঠা করেন।
তিনি ১৮৭০ এর দশকে লেওন রিশে এবং মারিয়া ডেরাইমেস এর সাথে মহিলাদের অবস্থার উন্নয়নের জন্য সোসাইটিতে যোগ দেন। তিনি সংস্থাটির সম্পাদক ছিলেন এবং "লে ড্রোইট দেস ফেমেস" নামে প্রকাশনার জন্য লিখতেন। 
১৮৮০ সালে, তিনি লিওনি রুজাদ এর সাথে "ইউনিয়ন দেস ফেমেস" প্রতিষ্ঠা করেন।
তিনি ১৮৯২ এবং ১৮৯৬ সালের আন্তর্জাতিক নারী অধিকার কংগ্রেসের কমিটির সম্পাদক ছিলেন। 
১৮৯৬ সালের বার্লিনে অনুষ্ঠিত আন্তর্জাতিক কংগ্রেসে দেওয়া বক্তৃতায়, পোটোনিয়ে-পিয়ের দাবি করেন যে তিনিই এবং তার ফরাসি নারীবাদী সহকর্মীরা "ফেমিনিসমে" (নারীবাদ) শব্দটি প্রথম প্রচলন করেছিলেন।
১২ জুন ১৮৯৮ সালে, তিনি মস্তিষ্কে রক্তক্ষরণের কারণে ৫৪ বছর বয়সে মারা যান। তাকে পেরে লাশেজ সমাধিক্ষেত্রে সমাহিত করা হয়।
মেরি পাওয়েল

মেরি স্যাডলার পাওয়েল (১৪ ডিসেম্বর ১৮৫৪ – ৮ মার্চ ১৯৪৬) ছিলেন একজন নিউজিল্যান্ডীয় মদ-বিরোধী কর্মী ও নারী ভোটাধিকারের সমর্থক।
পাওয়েল ১৮৫৪ সালে ইংল্যান্ডের নরফোকের মেথওল্ড শহরে জন্মগ্রহণ করেন। তার পিতা উইলিয়াম পাওয়েল ছিলেন একজন মেথডিস্ট ধর্মযাজক এবং তার মায়ের নাম ছিল মেরি (জন্ম নাম স্যাডলার)। ১৮৮৫ সালে তার মায়ের মৃত্যু হলে তিনি নিউজিল্যান্ডে অভিবাসন করেন এবং তার ভাইয়ের সাথে বসবাস করতে শুরু করেন। তিনি ইনভারকারগিল শাখার উইমেনস ক্রিশ্চিয়ান টেম্পারেন্স ইউনিয়ন নিউজিল্যান্ড-এর সাথে সক্রিয়ভাবে কাজ করতেন। তিনি ইনভারকারগিল শাখার সভাপতি হিসেবে দায়িত্ব পালন করেন এবং এটি নিউজিল্যান্ডে সংস্থাটির দ্বিতীয় বৃহত্তম শাখা হয়ে ওঠে। পাওয়েল ৩০ বছরেরও বেশি সময় ধরে সংস্থাটির সাথে সক্রিয় ছিলেন এবং তিনি যোগাযোগ সম্পাদক, রেকর্ডিং সম্পাদক এবং সংগঠক হিসেবে দায়িত্ব পালন করেন। ১৮৯০ সালে তিনি তার প্রথম জাতীয় সম্মেলনে যোগ দেন। ১৯০০ সালে, তিনি লন্ডনে অনুষ্ঠিত সংস্থার বিশ্ব দ্বিবার্ষিক সম্মেলনে অংশ নেন। ১৯১৯ সালে, তাকে এর আজীবন সদস্য করা হয়।
পাওয়েল "নিউজিল্যান্ড মেথডিস্ট" পত্রিকার জন্য "আন্টি কেট" ছদ্মনামে যুবতী নারীদের জন্য খ্রিস্টীয় জীবনধারা প্রচারমূলক কলাম লিখতেন। তিনি নারীদের ভোটাধিকারেরও সমর্থক ছিলেন।
পাওয়েল কখনও বিয়ে করেননি। ৮ মার্চ ১৯৪৬ সালে, ৯১ বছর বয়সে তিনি নিউজিল্যান্ডের ডুনেডিনে মৃত্যুবরণ করেন।
জানা রামাদানি

জানা রামাদানি (জন্ম ১৯৮৪) একজন জার্মান রাজনীতিবিদ, নারীবাদী কর্মী এবং আলবেনীয় বংশোদ্ভূত লেখক। তিনি স্কোপিয়েতে জন্মগ্রহণ করেন কিন্তু শৈশবে পশ্চিম জার্মানিতে পালিয়ে যান। তিনি সিডিইউ (রক্ষণশীল দল)-এর যুব সংগঠন জাঙ্গ ইউনিয়ন-এর উইলনসডোর্ফ শাখার চেয়ার ছিলেন।
তিনি ২০১২ সালে নারীবাদী প্রতিবাদ সংগঠন ফেমেন এর জার্মান শাখা প্রতিষ্ঠার মাধ্যমে পরিচিতি লাভ করেন এবং যৌন শোষণের বিরুদ্ধে বেশ কয়েকটি টপলেস প্রতিবাদে অংশ নেন। একটি আলোচিত প্রতিবাদে তিনি হাইডি ক্লুম-এর টেলিভিশন কাস্টিং শো "জার্মানি'স নেক্ট টপ মডেল"-এর ৮ম চক্রের ফাইনালে "হাইডি হরর পিকচার শো" স্লোগান ধারণ করে মঞ্চে প্রবেশ করেন। এটি ফ্যাশন ইন্ডাস্ট্রির সৌন্দর্যের আদর্শের সমালোচনা করে। আরেকটি প্রতিবাদে, তিনি হামবুর্গের রিপারবানে শরীরে "ডেস্ট্রই দ্য সেক্স ইনডাস্ট্রি!" লিখে প্রতিবাদ জানান।
রামাদানির বই "ডি ফেরশ্লেয়েরটে গেফার: ডি মাখ্ট ডের মুসলিমিশেন মুটার উন্ড ডের টোলেরানৎসভান ডের ডয়চেন" ২০১৭ সালের মার্চে প্রকাশিত হয়। এতে ইসলাম এবং মুসলিম মায়েদের ভূমিকার সমালোচনা করা হয়েছে।
জ্যুডডয়চে ছাইটুং এর ২০১৭ সালের এপ্রিলের একটি সাক্ষাৎকার অনুসারে, তিনি প্রায়ই রক্ষণশীল মুসলিমদের কাছ থেকে প্রাণনাশের হুমকি পান। গর্ভবতী হওয়ার পর, এই হুমকির মধ্যে তাকে মারধর করে গর্ভপাত ঘটানোর হুমকিও অন্তর্ভুক্ত ছিল। পুলিশ তাকে সুরক্ষা দিতে অস্বীকৃতি জানালে তিনি আগ্নেয়াস্ত্র লাইসেন্সের জন্য আবেদন করেন।
লিজি রেট্রে

লিজি ফ্রস্ট রেট্রে (নেই ফেন্টন, ২২ মার্চ ১৮৫৫ – ১২ আগস্ট ১৯৩১) একজন নিউজিল্যান্ডীয় সাংবাদিক, নারীবাদী ও সমাজসেবিকা ছিলেন।
রেট্রের জন্ম ২২ মার্চ ১৮৫৫ সালে, নিউজিল্যান্ডের ওটাগো অঞ্চলের ডুনেডিনে মেরি লিস্টার এবং আর্চডিকন জন অ্যালবার্ট ফেন্টনের ঘরে। পরিবারের শিশুদের শিক্ষার জন্য তাঁর পরিবার ইউরোপে ফিরে গিয়েছিল। নিউজিল্যান্ডে ফিরে আসার পর, লিজি ধনী ব্যবসায়ী উইলিয়াম রেট্রেকে বিয়ে করেন। শুরুতে তিনি সেন্ট জন অ্যাম্বুলেন্সের মাধ্যমে সমাজসেবামূলক কাজে যুক্ত ছিলেন। পরে তিনি নারী ভোটাধিকার ও অন্যান্য নারীবাদী আন্দোলনে যুক্ত হন এবং সাংবাদিক হিসেবে তার অবস্থান ব্যবহার করে এসব বিষয়ে প্রচার চালান। "জেন্টলউইমেন" এবং "নিউজিল্যান্ড গ্রাইফিক"-এ তিনি কর্মসংস্থান, শিক্ষা ও ভোটাধিকার নিয়ে লিখতেন। তিনি উইমেন্স ফ্রেঞ্চাইজ লিগে নির্বাচিত হন এবং সদস্যপদ পুরুষদের জন্যও উন্মুক্ত করার ক্ষেত্রে গুরুত্বপূর্ণ ভূমিকা রাখেন।
রেট্রে ১২ আগস্ট ১৯৩১ সালে নিউজিল্যান্ডের পারনেলে মারা যান।
১৯৯৩ সালে নিউজিল্যান্ডে নারীদের ভোটাধিকার অর্জনের ১০০ বছর পূর্তি উপলক্ষে নির্মিত একটি ভোটাধিকারের ম্যুরালে রেট্রেকে অন্তর্ভুক্ত করা হয়েছে।
মিশেল রেডি

মিশেল রেডি হলেন ফিজির একজন নারী অধিকার কর্মী। রেডি সাউথ প্যাসিফিক বিশ্ববিদ্যালয়ে পড়াশোনা করেন এবং সাহিত্য ও ভাষায় শিক্ষাবিজ্ঞানে স্নাতক ডিগ্রি অর্জন করেন। এরপর তিনি দুটি স্নাতকোত্তর ডিপ্লোমা লাভ করেন, একটি সাহিত্যে এবং অন্যটি উন্নয়ন অধ্যয়ন বিষয়ে।
তিনি বিভিন্ন গুরুত্বপূর্ণ পদে কাজ করেছেন। এর মধ্যে ফিজি উইমেনস রাইটস মুভমেন্ট এর ভারপ্রাপ্ত নির্বাহী পরিচালক এবং ২০১৭ থেকে ২০২২ সাল পর্যন্ত ফিজি উইমেনস ফান্ডের ব্যবস্থাপক হিসেবে দায়িত্ব পালন করেছেন।
২০২২ সালে তিনি নতুনভাবে প্রতিষ্ঠিত প্যাসিফিক ফেমিনিস্ট ফান্ডে যোগ দেন। ২০০৮ সালে, তিনি দক্ষিণ আফ্রিকার কেপ টাউন শহরে নারী অধিকার উন্নয়ন সংস্থা সম্মেলনে ফিজির প্রতিনিধি হিসেবে অংশগ্রহণ করেন।